Ƙayatattun hotunan Afirka: 24 Fabrairu zuwa 2 Maris 2017 - BBC Hausa
Ƙayatattun hotunan Afirka: 24 Fabrairu zuwa 2 Maris 2017
3 Maris 2017
http://www.bbc.com/hausa/labarai-39160154
Wata jarumar fina-finai daga Ivory Coast, Naky Sy Savane a Ouagadougou babban birnin kasar Burkina Faso yayin bikin nunin fina-finan Afirka na bana
Dubban mutane ne suka hallara a Ouagadougou domin bikin baje-kolin fina-finan Afirka, kasuwa ta buɗe ga 'yan kasuwa kamar masu dafa abinci
Wani ɓangare na bikin cikar shugaban ƙasar Zimbabwe, Robert Mugabe shekara 93 da haihuwa.
Mista Mugabe ya caɓa ado da wata hular malafa ta musammam mai ɗauke da tambariin sa-hannunsa da kuma shekarar da aka haife shi ta 1924 a ɗaya gefen
Wasu yaran Sudan ta Kudu a sansanin 'yan gudun hijira na Palorinya da ke Uganda
Layin 'yan gudun hijira a wata cibiyar karɓar abinci ta majalisar dinkin duniya da ke Kuluba. Majalisar Dinkin Duniya ta ce 'yan gudun hijirar miliyan 1.5 na Sudan ta kudu ke zaune a Uganda tun a watan Disamban 2013 bayan ɓarkewar yaƙi
Wani mayaƙi ɗan kasar Habasha rike da takobinsa a wani biki da aka yi cikin birnin Addis Ababa domin murnar cika shekara 121 da yaƙin Adwa
Sojojin Habasha sun yi nasara a kan 'yan Italiya a wani yaƙin da suka gwabza a kusa da wani gari da ke Arewacin Adwa a shekarar 1896.
Jaruman fina-finan Algeriya sun yi shiga irinta ta ashana mai jan kai lokacin da suke wasa da ake kira Torchaka, na Ahmed Rezza a babban birnin Algiers, ranar juma'a
Fasihai suna wasa yayin wani bikin nuna al'adu a Bingerville, wani gari da ke kudu maso gabashin Ivory Coast…
Bikin Ivoiro-Antillais domin tabbatar da zumunci tsakanin Ivory Coast da Caribbean
Mawaka na raye-raye da wasu nau'o'in kayan kiɗan gargagiya a bikin Ivoiro-Antillais
'Yan ƙasar Djibouti a Faransa suna zanga-zanga a birnin Paris don nuna adawa da ziyarar da shugaba Ismail Omar Guelleh yake shirin kai wa, bayan ya lashe zabe karo na hudu
Wani mai tallata shigar tufafi a wani bikin baje-kolin tufafin Afirka a Santiago babban birnin ƙasar Chile, da wata ƙungiyar 'yan Afirka mazauna Chile ta shirya.
Wani mutum da iyalinsa na hutawa a karkashin wata babbar mota a birnin Maiduguri da ke Arewa maso Gabashin Nijeriya
'Yan sandan Afirka ta Kudu sun kai samame a wani gida na wani mutum da ake jin mai dillancin ƙwaya ne a birnin Pretoria
Wani maci kenan don nuna adawa da 'yan ci-rani a birnin Pretoria. Nan wani ɗan ƙasar waje ne yake yi wa masu zanga-zangar nuni yayin da 'yan sanda suka shiga tsakani
'yan Afrika ta kudu masu zanga-zanga karmar wannan suna zargi 'yan ci-rani da kwace musu ayyuka, kuma suna zarginsu da shiga ƙungiyoyin karuwanci da safarar miyagun ƙwayoyi
A ranar Asabar, wani mutu da dokinsa suna ninƙaya a wata madatsar ruwa cikin Greyton, na lardin Overberg da ke kudu maso yammacin Afirka ta kudu, kusa da tsaunukan Sonderend.
Image courtesy of AP, AFP, EPA, Getty Images, Reuters